### Beslutning

Godkendt.

### Sagsfremstilling

## Resume og sagens baggrund

Sundhedsaftalen for 2024 – 2027 for Region Sjælland var fra maj til august 2023 i høring. Sundhedssamarbejdsudvalget i [adresse] har den 12. oktober godkendt Sundhedsaftalen med de ændringer, der er lavet siden høringsversionen, og besluttet at sende en endelig version af aftalen til godkendelse i kommunerne. KKR [adresse] har på sit møde den 20. juni 2023 (forud for høringen) behandlet udkast til Sundhedsaftalen.

## Indstillinger

Direktøren indstiller

1. at Sundhedsaftalen 2024 - 2027 godkendes.
2. at godkendelsen bekræftes over for Region Sjælland

## Behandling

Ældre- og Sundhedsudvalget, Økonomiudvalget, Kommunalbestyrelsen.

## Sagsfremstilling

Ifølge Sundhedslovens § 205 skal der i hver valgperiode indgås en Sundhedsaftale mellem regionsrådet og de enkelte kommunalbestyrelser i regionen.

Sundhedsaftalen udgør den overordnede, generelle ramme for samarbejdet på sundhedsområdet mellem kommuner og regioner, herunder almen praksis. Sundhedssamarbejdsudvalget udarbejder Sundhedsaftalen med input fra sundhedsklyngerne, og har ansvar for at sætte en fælles retning for sundhedssamarbejdet på tværs af regionen, mens klyngerne har ansvar for lokale mål, implementering og igangsætning af indsatser.

Formålet med Sundhedsaftalen er at bidrage til sammenhængende patientforløb af høj og ensartet kvalitet på tværs af sygehuse, kommuner og praktiserende læger. Visionen ”Fælles med borgeren om bedre sundhed” fra den eksisterende Sundhedsaftale vil fortsat være i fokus, og der arbejdes videre med de fire målgrupper;

* Børn og unge med trivselsudfordringer
* Sårbare ældre
* Borgere med kroniske og langvarige forløb
* Voksne med psykisk sygdom

[adresse] ønsker dog, at børn og unge med trivselsudfordringer prioriteres og får et særligt fokus, samt fokus på følgende tværsektorielle indsatsområder:

• Forebyggelse; for eksempel patientskoler og telemedicinske indsatser

• Lighed i sundhed; for eksempel adgang til uddannelse og sundhedstilbud

• Digitalisering, for eksempel virtuelle konsultationer og teknologi til udvikling af behandling i hjemmet

• Psykiatri- og misbrugsområdet, for eksempel forløb for personer med dobbeltdiagnoser, socialsygeplejersker, SSP (skole, social, politi), samarbejdet med misbrugscentre om alkoholbehandling

Derudover videreføres de fælles kommunale-regionale mål, samt principperne for Sundhedsaftalen om fælles ansvar ved sektorovergange, planlagt opgaveflytning mv.

Høringssvar og ændringer
Sundhedsaftalen har været i høring fra maj – august 2023 i kommuner, patientforeninger mv. I høringsprocessen fremkom 41 høringssvar. Høringssvar er hhv. fra de 17 kommuner, patient- og fagorganisationer, sygehuse mv. (Bilag høringsskema).

Som følge af høringssvarene er der lavet følgende ændringer til selve aftaleteksten:

* Sproglig gennemgang og tilretning
* Specifikke temaer mht. handicaptilgængelighed, demens, ensomhed er tilføjet
* Målgruppe-beskrivelser og data er tilrettet mhp. at gøre dem mindre ”stigmatiserende” (fx kronikere, børn med overvægt mv.)
* Tilføjet passus mht. at imødekomme borgeres ønske om at afslutte/fravælge behandling
* Præciseret hvad data for virtuelle konsultationer dækker
* Betydningen af rekrutteringsudfordringer er udfoldet
* Under definition af sårbare ældre er det beskrevet, at aldersafgrænsning må forventes at ændre sig over tid
* Tilføjet at indsatser med genoptræning og terapi sker med et *rehabiliterende* sigte, og for at forebygge yderligere opfølgning mv.
* Under afsnittet om ”Sundhedsklyngernes rolle” er klyngernes ansvar ift. udmøntning af visioner og mål betonet
* Tilføjet 2 indikatorer; 1. Fald i andel børn med moderat/svær overvægt, og 2) Stigning i andel borgere, der angiver at trives
* Tilføjet inddragelse af civilsamfundet ift. samarbejde mv. om Sundhedsaftalen
* Tilføjet, at der tages hensyn til borgernes ulige digitale kompetencer
* Tilføjet, at almen praksis inddrages ift. beslutningsprocesser med betydning for deres virke

Sundhedssamarbejdsudvalget for Region Sjælland har godkendt den endelige Sundhedsaftale for 2024-2027 for Region Sjælland med ovenstående ændringer på deres møde den 12. oktober.

Høringssvar, som ikke har givet anledning til konkrete ændringer i aftaleteksten, vil indgå som inspiration til det videre arbejde med implementering af Sundhedsaftalen, hvor sundhedsklyngerne også spiller en central rolle.

*Politisk stormøde om [adresse] 2024-2027 ”Fælles med borgeren om bedre sundhed”*Sundhedssamarbejdsudvalget afholder den 1. november 2023 stormøde for kommunale og regionale politikere samt repræsentanter for patient-/pårørendeorganisationer og almen praktiserende læger.

Formålet med mødet er at skabe ejerskab til implementeringen af Sundhedsaftalen, og samtidig skabe grobund for en god proces i sundhedsklyngerne.

Tidsplan og videre proces
Når Kommunalbestyrelsen har godkendt Sundhedsaftalen, og givet en tilbagemelding til Region Sjælland (dette gøres administrativt efter beslutningen omkring dette punkt), forventes Regionsrådet i [adresse] den 5. december at godkende aftalen endeligt, hvorefter regionen skal indsende aftalen til Sundhedsstyrelsen senest d. 1. januar 2024.

Dokumentation og lovgrundlag
Bekendtgørelse (BEK 1248 af 5/9-2022) om sundhedsklynger, Johan Christensen, sundhedsaftaler: [Bekendtgørelse](https://www.retsinformation.dk/eli/lta/2022/1248)

Sundhedsloven, [§205](https://www.retsinformation.dk/eli/lta/2022/210)

Sundhedsstyrelsens vejledning om sundhedsaftaler mv. (høringsversion marts 2023)

## Økonomiske konsekvenser

Ingen.

### Sagens forløb

06-11-2023 Ældre- og Sundhedsudvalget
Anbefales.
22-11-2023 Økonomiudvalget
Anbefales.